На основу члана 25. Закона о јавном информисању и медијима („Службени гласник Републике Србије“, број 83/14, 58/15,12/16-аутентично тумачење), члана 24. Правилника о суфинансирању пројеката за остваривање јавног интереса у области јавног информисања („Службени гласник Републике Србије“,број:16/16 и 8/17), члана 30. Одлуке о Општинском већу Општине Владичин Хан („Службени гласник Пчињског округа", бр. 23/08) члана 51. Пословника Општинског већа Општине Владичин Хан („Службени гласник града Врања“, број:40/13), Општинско веће општине Владичин Хан је на седници одржаној 01.04.2019.године, донело је

**Р Е Ш Е Њ Е**

**О ДОДЕЛИ СРЕДСТАВА** **ЗА**

**СУФИНАНСИРАЊЕ ПРОЈЕКАТА ИЗ БУЏЕТА ОПШТИНЕ ВЛАДИЧИН ХАН**

**КОЈИМА СЕ ОСТВАРУЈЕ ЈАВНИ ИНТЕРЕС У ОБЛАСТИ ЈАВНОГ ИНФОРМИСАЊА ЗА 2019. ГОДИНУ**

**1.** Овим Решењем утврђује се расподела средстава опредељених на основу члана 5. раздео 5, Програм 13 – Развој културе, Програмска активност 1201-0004: Остваривање и унапређивање јавног интереса у области јавног информисања, функција 830 – Услуге емитовања и штампања, економска класификација 423 – Услуге по уговору, позиција 128. Одлуке о буџету општине Владичин Хан за 2019. годину („Службени гласник града Врања“, број: 36/2018)

 **2.** Додељују се средства подносиоцима пројекта, и то:

|  |  |  |  |  |
| --- | --- | --- | --- | --- |
|  | **Подносилац пријаве** | **Назив пројеката** | **Износ тражених средстава** | **Износ****додељених средстава** |
| **1.** | TV Инфо пулсдоо ВрањеИвана ЂорђевићМетодиев | Агромагазин | 447.000 | 150.000 |
| **2.** |  ИПЦ општине Влад. Хандоо Владичин ХанСнежана Динић | Предузетници општине Владичин Хан | 450.000 | 100.000 |
| **3.** | ИПЦ општине Влад. Хандоо Владичин ХанСнежана Динић | Сам свој газда | 450.000 | 400.000 |
| **4.** | Новинска агенцијаИнфо пресс ДБСЛесковацБратислав Илић | Еколошки корак напред | 138.000 | 50.000 |
| **5.** | ОК радиодоо ВрањеОливера Владковић | Информисање каПодизању еколошке свести грађана Влад. Хана | 404.000 | 100.000 |
| **6.** | Центар за јавно заговарање демократије ЦЕДЕМ ВрањеДејан Димић | И Роми имају реч | 225.000 | 80.000 |
| **7.** |  Удружење БујановачкеБујановацНикола Лазић | Комшија, добар дан! | 220.000 | 150.000 |
| **8.** | Врањска плусдоо ВрањеМаријан Стошић | Спортски поздрав | 450.000 | 350.000 |
| **9.** | Врањска плусдоо ВрањеМаријан Стошић | Чувари наслеђа | 450.000 | 450.000 |
| **10.** | РТВ ВрањеЗоран Величковић | Хан на длану | 450.000 | 400.000 |
| **11.** | РТВ ВрањеЗоран Величковић | Хански светионик | 303.100 | 100.000 |
| **12.** | ЈугмедиаЛесковацМилица Ивановић | Излаз је овде | 440.000 | 200.000 |
| **13.** | Удружење „Зелени хоризонти“Ханинфо-Влад. ХанМилан Вучковић | Унапређење положаја и равноправности РомаУ Влад. Хану | 450.000 | 350.000 |
| **14.** | Инфоактивист- БујановацЈелена Урошевић | Промоција друштвене одговорности цивилног друштва | 450.000 | 100.000 |

**3.**Не додељују се средства подносиоцима следећих пројеката:

|  |  |  |  |
| --- | --- | --- | --- |
| **Р.****бр.** | **Подносилац пријаве** | **Назив пројеката** | **Износ тражених средстава** |
| **1.** |  Новости дана РСдоо НишДрагана Костић | Туризам као лек за незапосленост и сиромаштво у општини Влад, Хан | 420.000 |
| **2.** | Реорганизацијадоо НишДрагана Костић | Да роде не заобилазе Влад. Хан | 210.000 |
| **3.** | ИПЦ општине Влад. Хандоо Владичин ХанСнежана Динић  | Извор живота | 450.000 |
| **4.** | ТВ Инфо порталБосилеградИвана Ђорђевић Методиев | Спортско-културни идентитет Влад. Хана | 450.000 |
| **5.** | НИП Нови Српски ВенацБујановацАндон Димитријевић | Медијски садржаји значајни за привредни развој, свеобухватно инф. у општини | 128.000 |
| **6.** | Пред. За РТВ Дифузију „Гага“ ВласотинцеАлександар Ранђеловић | Ромски свет | 200.000 |
| **7.** | ТВ Белами Нишдоо НишВидосав Радомировић | Живот на Јужном коридору | 450.000 |
| **8.** | ТВ Белами Нишдоо НишВидосав Радомировић | Културно благо југа Србије | 450.000 |
| **9.** | ТВ Белами Нишдоо НишВидосав Радомировић | За јаку пољопривреду у општину Влад. Хан | 440.000 |
| **10.** | ПР за уметничко стваралаштво „Братац спорт“ | Медијска популаризација спорта у опш. В.Х. | 130.000 |
| **11.** | РТВ ВрањеЗоран Величковић | Добар дан овде Хан | 406.100 |
| **12.** | Агенција за производњу кин. дела, аудио визуелних и ТВ програма „Heloanimation“Марко Радојковић | Екологија за све | 421.000 |
| **13.** | ДАН Графдоо БеоградДушан Митровић | Коридор 10 као подстицај инвестицион. развоју Влад. Хана | 350.000 |

4. Позивају се учесници конкурса којима је одобрен мањи износ од траженог, да без одлагања, по пријему решења, доставе нову спецификацију трошкова у складу са додељеним средствима, односно обавештење да одустају од средства која су им додељена.

На основу овог решења са сваким учесником конкурса коме су опредељена средства за суфинансирање пројеката за остваривање јавног интереса у области јавног информисања за 2019.годину, наведеним у ставу 2. овог Решења, биће потписан уговор.

У име општине, уговор потписује председник.

**5.**Решење објавити на званичном веб сајту општине Владичин Хан, [www.vladicinhan.org.rs](http://www.vladicinhan.org.rs) и доставити сваком од учесника конкурса у електронској форми.

***О б р а з л о ж е њ е***

Oпштинско веће Општине Владичин Хан расписало је Јавни позив за учешће на конкурсу за суфинансирање пројеката из буџета Општине Владичин Хан ради остваривања јавног интереса у области јавног информисања за 2019. годину, који је објављен 29.01.2019. године у дневном листу и званичном веб сајту Општине Владичин Хан [www.vladicinhan.org.rs](http://www.vladicinhan.org.rs), а закључен 15.02.2019. године

Општинско веће је формирало стручну комисију, Комисију за спровођење јавног позива за суфинансирање пројеката за остваривање јавног интереса у области јавног информисања на територији Општине Владичин Хан у 2019. години саставу: Радоман Ирић новинар, из Врања; Милорад Додеровић новинар, из Ниша и Светлана Јовановић-Николић новинар, из Владичиног Хана.

По истеку рока за подношење пријава по конкурсу за спровођење јавног позива за суфинансирање пројеката из области јавног информисања на територији општине Владичин Хан за 2019.годину до дана 15.02.2019. године укупно је стигло 27 пројеката. Комисија за проверу документације, након спроведеног поступка допуне, а у вези документације која недостаје по јавном позиву, је утврдила да услове конкурса испуњава 27. учесника конкурса, тако да су чланови стручне комисије, расправљали о њима.

 Од разматраних 27 пројеката, чланови Комисије су подржали 14 пројекта за које су сматрали да су квалитетни, добро образложени и да испуњавају критеријуме конкурса, а посебно да доприносе остваривању јавног интереса у области јавног информисања на територији општине Владичин Хан. Приликом одлучивања о висини додељених средстава Комисија је ценила адекватну спецификацију буџета.

Након стручне анализе и оцењивања пројеката поднетих на конкурс, а на основу критеријума утврђених чланом 18. Правилника о суфинансирању пројеката за остваривање јавног интереса у области јавног информисања („Службени гласник Републике Србије“,број:16/16 и 8/27), Комисија је у складу са чланом 19. Правилника о суфинансирању пројеката за остваривање јавног интереса у области јавног информисања („Службени гласник Републике Србије“,број:16/16 и 8/27), сачинила образложени предлог о додели средстава, на начин ближе описан у диспозииву овог решења и доставила Предлог одлуке о додели средстава за суфинансирање пројеката из буџета Општине Владичин Хан којима се остварује јавни интерес у области јавног информисања за 2019.годину.

Комисија је у образложењу своје одлуке навела следеће

**Разлози због којих се предлаже суфинасирање појединих пројеката:**

1.Подносилац пријаве TВ Инфо пулс доо Врање Ивана Ђорђевић назив пројекта “Агромагазин“. Комисија је подржала овај пројект јер је његов аутор теми пољопривреде и руралног развоја приступио на један заборављени начин који данас може бити јако ефикасан. Буџет се мора ревидирати у складу са одобреним средствима.

2. Подносилац пријаве ИПЦ општине Влад. Хан доо Владичин Хан Снежана Динић назив пројекта“ Предузетници општине Владичин Хан“.

Комисија је овај пројект подржала јер је тема (Предузетници општине Владичин Хан) у јавном интересу грађана општине Владичин Хан, али се њен буџет, с обзиром на одобрену суму, мора значајно ревидирати.

3. ИПЦ општине Влад. Хан доо Владичин Хан Снежана Динић, назив пројекта“ Сам свој газда“. Комисија је овај пројект подржала јер је он у потпуности са јавним интересом грађана општине, с обзиром да је воћарство традиционална грана од које, делимично или у потпуности, живи велики број породица

4. Подносилац пријаве“ Новинска агенција Инфо пресс ДБС Лесковац Братислав Илић, назив пројекта „Еколошки корак напред“ . Комисија је овај пројект подржала скромним средствима због чега је потребно ревидирати буџет. Иначе, приступ еколошком стању река, поља, шума и насељених места у општини Владичин Хан је занимљив, и штета што још квалитетније није разрађен.

5. ОК радио доо Врање Оливера Владковић, назив пројекта „Информисање ка подизању еколошке свести грађана Влад. Хана . Јачање еколошке свести грађана, како је то понудио Портал Ок радија јесте јавни интерес грађана општине Владичин Хан. Све категорије пројекта (циљеви, планирани садржaји, циљне групе…) су у функцији овог задатка, тако да остаје само да аутори свој пројект финансијски ревидирају.

6. Центар за јавно заговарање демократије ЦЕДЕМ Врање Дејан Димић назив пројекта „И Роми имају реч“. Комисија је подржала овај пројект, јер је се бави актуелном темом општине Владичин Хан и њених 12.000 припадника ромске националне заједнице. Комисија посебно истиче да су циљеви пројекта усклађени са скромним буџетом.

7. Удружење Бујановачке Бујановац Никола Лазић, назив пројекта „Комшија добар дан“ Комисија је подржала овај пројект јер је његов аутор, обрађујући потребе старих и изнемоглих лица, на оригиналан начин пришао овој теми, чиме ће, реализацијом, побољшати квалитет њиховог живота, а тиме испунити јавни интерес грађана општине.

8. Врањска плус доо Врање Маријан Стошић назив пројекта „Спортски поздрав“ Комисија је подржала овај пројект, јер ће његовом реализацијом, на најбољи начин бити заокружена прича о успешним клубовима и успешним појединцима у Владичином Хану, чиме ће бити удовољено јавном интересу грађана општине и југа Србије.

9. Врањска плус доо Врање Маријан Стошић назив пројекта „Чувари наслеђа“Комисија је подржала овај пројект јер су његови аутори уочили празнину у савременом животу грађана општине Владичин Хан. Реализацијом пројекта та празнина ће бити попуњена, а грађани ће добити оно што нису имали – записе о традиционалним културним и друштвеним манифестацијама, обичајима и савременом начину живота.

10. РТВ Врање Зоран Величковић, Назив пројекта „Хан на длану“Комисија је подржала овај пројект јер је ова медијска кућа на умешан одговорила на јавни интерес грађана општине Владичин Хан, тако што је „упаковала“ више медијских садржаја и више жанрова у 36 медијских садржаја, а дато не буде дневно информисање.

11. РТВ Врање Зоран Величковић назив пројекта „Хански светионик“. Комисија је овај пројект прихватила да предложи за суфинансирање, из разлога што су аутори добро одабрали тему – светиње Српске православне цркве у општини Владичин Хан, у години јубилеја – осам векова њене аутокефалности.

12 Југмедиа Лесковац Милица Ивановић назив пројекта „Излаз је овде“. Комисија је овај пројект подржала јер ће аутор његовом реализацијом на најбољи начин покушати да употребљивим информацијама зауставе одлив младих и радно способног становништва са територије ове општине, чиме је у потпуности задовољен јавни интерес грађана.

13. Удружење „Зелени хоризонти“ Ханинфо-Влад. Хан Милан Вучковић назив пројекта „Унапређење положаја и равноправности Рома у Владичином Хану“ Комисија је овај пројект подржала јер ће он директно утицати на побољшање, комуналне, социјалне образовне, здравствене и материјалне слике ханских Рома, чиме ће на најдиректнији начин утицати на квалитет њиховог живота.

14. Инфоактивист- Бујановац Јелена Урошевић назив „Промоција друштвене одговорности цивилног друштва“. Комисија је одлучила да овај пројект прихвати истина скромним средствима, јер је реч о апсолутно новој теми која је итекако потребна грађанима и грађанкама Владичиног Хана – промоцији друштвено одговорног цивилног друштва.

**Разлози због којих се не предлаже суфинасирање појединих пројеката:**

1. Новости дана РС доо Ниш назив пројекта „Туризам као лек за незапосленост и сиромаштво у општини Владичин Хан“. Комисија није подржала овај пројект јер међу програмским приоритетима из Конкурса, овога пута туризам није био уврштен. Осим тога, у свакој пројектној активности, примарне циљне групе морају бити грађани и њихов јавни интерес.

2. Реорганизација доо Ниш Драгана Костић назив пројекта“ Да роде не заобилазе Влад. Хан“ Комисија није подржала овај пројект јер међу програмским приоритетима из Конкурса, овога пута наталитет није био уврштен. За пројектне активности, које су непотребно широко обрађене, коришћени су стари подаци – из 2017. године итд.

3. ИПЦ општине Влад. Хан доо Владичин Хан Снежана Динић назив пројеката“ Извор живота“ Комисија овај пројект није подржала јер је из буџета видљиво да ова медијска кућа не располаже иоле потребним капацитетима који гарантују реализацију пројекта, Шта више, пројект и буџет су писани с брда – с дола.

4. ТВ Инфо портал Босилеград Ивана Ђорђевић Методиев назив пројекта“ Спортско-културни идентитет Влад. Хана“. Комисија је овај пројект одбила да подржи из разлога што су аутори понудили нешто што се у новинарском жаргону зове „дневно информисање“ о спортским догађањима у Владичином Хану.

5. НИП Нови Српски Венац Бујановац Андон Димитријевић назив пројекта „Медијски садржаји значајни за привредни развој, свеобухватно инф. у општини“. Комисија из два кључна разлога није прихватила да се овај пројект суфинансира. Прво, што понуђени медијски садржаји спадају у свакодневно информисање, због чега ово није пројект и друго, што се новине „Српски венац“ не дистрибуирају у Владичином Хану.

6. Пред. За РТВ Дифузију „Гага“ Власотинце Александар Ранђеловић назив пројекта“ Ромски свет“. Комисија није могла да прихвати овај пројект из основног разлога што се сигнал ТВ „Гага“ из Власотинца не прати у Владичином Хану.

7. ТВ Белами Ниш доо Ниш Видосав Радомировић назив пројекта „Живот на Јужном коридору“ Комисија није разматрала пројект јер подносилац није оправдао прошлогодишњи износ средстава.

8. ТВ Белами Ниш доо Ниш Видосав Радомировић назив пројекта „ Културно благо југа Србије“ , Комисија није прихватила пројект јер његови значај, циљ, примарна, опис активности итд… општим и начелним ставовима, не комуницирају са јавним интересом и потребама грађана општине Владичин Хан.

9. ТВ Белами Ниш доо Ниш Видосав Радомировић назив пројекта „За јаку пољопривреду у општину Влад. Хан“. Ни овај пројект комисија није подржала из истих разлога као и претходнеи, уз додатак да су кључни делови оба ова пројекта већ препознати на конкурсима код неких других општина овог дела Србије.

10. ПР за уметничко стваралаштво „Братац спорт“ назив пројекта Медијска популаризација спорта у општини Владичин .Хан“. Комисија није прихватила овај пројект јер његов аутор на првој страни пријаве није решио дилему о кавом емитеру је реч – телевизији, радију или порталу.

11. РТВ Врање Зоран Величковић назив пројекта „Добар дан овде Хан“. Комисија овај пројект није подржала јер су њени чланови проценили да су аутори овог пројекта направили лошу копију претходног, чиме су „наговестили“ да ће се највећи број ТВ садржаја „претворити“ у радијске информације, што није професионално.

12. Агенција за производњу кин. дела, аудио визуелних и ТВ програма „Heloanimation“Марко Радојковић назив пројекта“ Екологија за све“. Комисија није прихватила овај пројект, јер се сигнал Нишке ТВ, која ће емитовати садржај ове продукције, не чује на територији општине Владичин Хан.

13. ДАН Граф доо Београд Душан Митровић назив пројекта“ Коридор 10 као подстицај инвестицион. развоју Влад. Хана“ Комисија овај пројект није прихватила прегласавањем, јер је за његову пуну реализацију и примену, потребно одобрити тражени износ средстава, што се није могло применити на овогодишњи буџет за суфинансирање.

 Општинско веће Општине Владичин Хан је на седници одржаној дана 01.04.2019.године, разматрало предлог Комисије за доделу средстава и једногласно усвојило исти.

Из напред наведеног одлучено је као у диспозитиву решења.

**ПОУКА О ПРАВНОМ СРЕДСТВУ:** Против овог решења није дозвољена жалба. Против истог може се покренути управни спор тужбом пред Управним судом у Београду одељење у Нишу у року од 30 дана од дана пријема истог.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06- 43/16/19-III**

**За тачност отправка**

**Соња Младеновић**

 **П Р Е Д С Е Д Н И К,**

 **Горан Младеновић**